
PARLAMENTUL ROMÂNIEI
 CAMERA DEPUTAŢILOR          
                                        
                           
	          COMISIA PENTRU
          TINERET ȘI SPORT
	
	         PLx. 546/2022
         Nr.4C-25/138/2022
         București, 10 octombrie 2022


	
AVIZ 
asupra proiectului de Lege pentru aprobarea Ordonanței de urgență a Guvernului nr.128/2022 pentru modificarea și completarea Legii educației naționale nr.1/2011

[bookmark: _GoBack]În conformitate cu prevederile art.95 și 117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru tineret și sport  a fost sesizată, spre dezbatere și avizare, în procedură de urgență, cu Proiectul de Lege pentru aprobarea Ordonanței de urgență a Guvernului nr.128/2022 pentru modificarea și completarea Legii educației naționale nr.1/2011, trimisă cu adresa nr. PLx. 546/2022 din 27 septembrie 2022, și înregistrată la Comisia pentru tineret și sport cu nr. 4c-25/138 din 28 septembrie 2022.
Conform dispozițiilor art.75 din Constituția României, republicată și ale art. 92 din Regulamentul Camerei Deputaților, republicat, cu modificări și completări, Camera Deputaților fiind primă Cameră sesizată. 
Proiectul de lege are ca obiect de reglementare modificarea și completarea Legii nr.1/2011. Potrivit proiectului, în localitățile în care nu există suficiente creșe și grădinițe se pot dezvolta servicii de educație timpurie complementare de tip ludotecă, grup de joacă, grădiniță comunitară, care vor putea funcționa ca structuri ale unităților de învățământ. Totodată, instituțiile de învățământ superior acreditate pot organiza împreună cu operatori economici, învățământ superior dual, formă de învățământ în care responsabilitățile cu privire la desfășurarea activităților de învățare, predare și evaluare sunt partajate între instituția de învățământ acreditată și operatorii economici.
Potrivit prevederilor art.62 din Regulamentul Camerei Deputaților, republicat, cu modificări și completări, membrii Comisiei pentru tineret și sport au dezbătut proiectul de  lege în ședința din 10 octombrie 2022 și au hotărât, cu unanimitate de voturi, să acorde aviz favorabil proiectului de Lege, în forma transmisă Comisiei pentru tineret și sport de către Biroul Permanent.
Membrii comisiei au fost prezenți la ședința comisiei conform listei de prezență.

